હીરાઉદ્યોગના કેટલાક નિષ્ણાતોએ આ મામલે ભય સ્થાન દર્શાવતાં ટાંક્યું છે કે, દેશમાંથી જેટલા હીરાની નિકાસ થાય છે તેમાંથી 40 ટકા હીરાનું ખરીદદાર એકમાત્ર અમેરિકા છે. અમેરિકા આવી હીરા માટે વાપરવામાં આવતી ભેદરેખાને દૂર કરે તો ઘરઆંગણાના હીરાઉદ્યોગ માટે મુશ્કેલી સર્જાઈ શકે તેમ છે. ચીન સિન્થેટીક હીરાના ઉત્પાદન મામલે આગળ છે. જો અમેરિકા તેની વ્યાખ્યામાં બદલાવ કરે તો ઘરઆંગણાના હીરાઉદ્યોગને સૌથી મોટી હરીફાઈ ચીન તરફથી મળી શકે તેમ છે. ઘરઆંગણાંના હીરાઉદ્યોગની નિકાસને ફટકો પણ પહોંચી શકે તેમ છે.